CELEX: C2004/094/47
Language: da
Date: 2004-04-17 00:00:00
Title: Sag C-69/04: Anmodning om præjudiciel afgørelse forelagt ved kendelse afsagt den 12. januar 2004 af Tribunale di Civitavecchia i sagen konkursboet efter Ligabue Gate Gourmet SpA, i likvidation, mod LSG Sky Chefs SpA m.fl.

17.4.2004   
            
            
               DA
            
            
               Den Europæiske Unions Tidende
            
            
               C 94/22
            
         Anmodning om præjudiciel afgørelse forelagt ved kendelse afsagt den 12. januar 2004 af Tribunale di Civitavecchia i sagen konkursboet efter Ligabue Gate Gourmet SpA, i likvidation, mod LSG Sky Chefs SpA m.fl.
   (Sag C-69/04)
   (2004/C 94/47)
   Ved kendelse afsagt den 12. januar 2004, indgået til Domstolens Justitskontor den 16. februar 2004, har Tribunale di Civitavecchia i sagen konkursboet efter Ligabue Gate Gourmet SpA, i likvidation, mod LSG Sky Chefs SpA m.fl. forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er artikel 18 i Rådets direktiv 96/67/EF (1) af 15.10.1996 sammenholdt med de fællesskabsretlige grundsætninger, herunder navnlig traktatens artikel 49 (tidligere 59), til hinder for anvendelsen af artikel 14 i lovdekret nr. 18 af 13. januar 1999, som pålægger pligt til at overtage personale for den, som præsterer tjenesteydelser i lufthavne, med den virkning, at der herved foretages en begrænsning af tjenesteyderens mulighed for at fastlægge en virksomhedsstrategi hvad angår valget, antallet og aflønningen af den pågældendes ansatte?
   
      (1)  EFT L 272 af 25.10.1996, s. 36